Paul Bérenger
Store norske leksikon,Historie,Verdens historie og samtidshistorie,Afrika,Mauritius’ historie,Mauritius’ samtidshistorie
Paul Bérenger er en mauritisk politiker. Han var statsminister på Mauritius fra 2003 til 2005, etter å ha innehatt flere ministerposter i årene før.
Bérenger har journalistutdanning fra Paris og var en av lederne for studentopprøret i 1968. I 1969 vendte han tilbake til Mauritius. Der dannet han en studentforening som utviklet seg til det venstreradikale partiet Mouvement Militant Mauricien (MMM). Han var aktiv i fagbevegelsen, og ble arrestert i 1972 etter en generalstreik.I årene 1982 til 1983 var Bérenger finansminister. Etter valget i 1991 ble det dannet en koalisjonsregjering, med Bérenger som utenriksminister fram til 1993. Han var visestatsminister og utenriksminister fra 1995 til 2000, og visestatsminister og finansminister fra 2000 til 2003, da han overtok som statsminister. Les mer i Store norske leksikon Mauritius studentopprøret Mauritius' historie